# Diàleg d'informació detallada

La finestra de detalls de l'objecte
Finestra de detalls de l'objecte

La finestra de detalls de l'objecte presenta les dades avançades disponibles quant a un objecte específic en el cel. Per accedir-hi feu clic amb el botó dret a sobre de qualsevol objecte i seleccioneu l'element Detalls... des del menú emergent.

La finestra restarà dividida en un cert nombre de pestanyes. A la pestanya General se us presenta un resum de les dades sobre l'objecte en qüestió. Aquesta inclou els noms i designacions del catàleg, tipus d'objecte i la magnitud (la brillantor). Sobre la pestanya Posició es troben les seves coordenades equatorials i horitzontals de l'objecte, així com les seves hores de sortida, trànsit i de posta.

A la pestanya Enllaços podreu gestionar els enllaços d'internet associats amb aquest objecte. S'hi llisten els enllaços a imatges i informació associada amb el mateix. Aquests enllaços són els que apareixeran en el menú emergent amb un clic dret sobre l'objecte. Podeu afegir enllaços personalitzats a l'objecte amb el botó Afegeix un enllaç.... Aquest us obrirà una finestra en la qual podreu omplir l'&URL; i el text per al nou enllaç (també podreu provar l'&URL; en el navegador des d'aquesta finestra). Cada vegada que afegiu un &URL; personalitzat a un objecte determinat, sereu capaç de triar el tipus de recurs utilitzant el botó d'opció Tipus de recurs. Aquest té dos valors predefinits: Imatge o Informació. Tingueu present que la personalització de l'enllaç pot facilitar que aquest apunti a un fitxer en el vostre disc local, de manera que podreu emprar aquesta característica per a indexar les vostres imatges astronòmiques personals o observar els registres d'observació.

També podeu modificar o eliminar qualsevol enllaç utilitzant els botons Edita l'enllaç... i Elimina l'enllaç.

La pestanya Avançat (no disponible per a tots els objectes) us permetrà que consulteu bases de dades astronòmiques professionals en la internet per a informació referent a l'objecte actual. Per a utilitzar aquestes bases de dades, feu doble clic sobre la desitjada en la llista per a veure'n els resultats en una finestra del navegador web. Aquesta consulta es farà utilitzant el nom primari de l'objecte que heu fet clic en el diàleg Detalls que està obert. Estan disponibles per a consulta les següents bases de dades:

- Arxiu astrofísic d'alta energia (High Energy Astrophysical Archive -HEASARC-). Aquí podreu rebre dades sobre l'objecte actual des d'un nombre d'observatoris d'alta energia, els quals cobreixen les porcions ultraviolades, raigs X i raigs Gamma de l'espectre electromagnètic.

- Arxiu de les múltiples missions al telescopi espacial (Multimission Archive at Space Telescope -MAST-). El telescopi espacial de l'Institut de ciència proveeix accés a tota la col·lecció d'imatges i espectre que es rep amb el telescopi espacial Hubble, així com des d'altres diversos observatoris espacials.

- Sistema de dades astrofísiques de la NASA (NASA Astrophysical Data System -ADS-). Aquesta increïble base de dades bibliogràfica abasta tot el cos de la literatura publicada en diaris internacionals de revistes d'astronomia i astrofísica. La base de dades es divideix en quatre temes generals (astronomia i astrofísica, impressions d'astrofísica, instrumentació, i física i geofísica). Cadascun d'aquests té tres subnodes secundaris que consulten la base de dades de diverses maneres. La Keyword search (paraula clau de cerca) retornarà els articles que han llistat el nom de l'objecte com a paraula clau. La Title word search (cerca de la paraula al títol) retornarà els articles que incloguin el nom de l'objecte al seu títol i la Title & Keyword search (cerca paraula clau i al títol) utilitzarà ambdues opcions alhora.

- Base de dades extragalàctica de la NASA/IPAC (NASA/IPAC Extragalactic Database -NED-). La NED proporciona dades encapsulades i enllaços a bibliografia sobre objectes extragalàctics. Tan sols haureu d'utilitzar la NED si el vostre objectiu és extragalàctic, &pex;, si es tracta d'una galàxia.

- Conjunt d'identificacions, mesures i bibliografia per a dades astronòmiques (Set of Identifications, Measurements, and Bibliography for Astronomical Data -SIMBAD-). El SIMBAD és similar al NED, a excepció que proveeix dades quant a tots els objectes coneguts, no només galàxies.

- SkyView proveeix imatges dels reconeixements sobre tot el cel que es fan realitzant en dotzenes de parts diferents de l'espectre, des de raigs gamma fins a la ràdio. La interfície del &kstars; recuperarà una imatge des de qualsevol d'aquests reconeixements, centrat en l'objecte seleccionat.

Finalment, a la pestanya Registre podreu escriure algun text que romangui associat amb aquesta finestra de detalls de l'objecte. Per exemple ho podreu utilitzar per adjuntar notes personals d'observació. Les vostres notes seran desades, de tal manera que les podreu llegir amb facilitat o utilitzar-les la propera vegada que utilitzeu el &kstars;.