# Preguntes i respostes

Què signifiquen els diferents símbols per als objectes del cel profund?

El símbol indica el tipus d'objecte:

- cercle puntejat: Cúmul obert

- cercle creuat: Cúmul globular

- quadrat: Nebulosa gasosa

- diamant: Restes d'una supernova

- cercle amb línies externes: Nebulosa planetària

- el·lipse: Galàxia

Què signifiquen els diferents colors dels objectes del cel profund?

Generalment, els diferents colors indiquen a quin catàleg pertany l'objecte (Messier, NGC o IC). No obstant això, alguns objectes tenen un color diferent, el qual ens indica que hi ha disponibles imatges extres en el menú emergent (el color per omissió per als extres és el roig).

Per què hi ha moltes més ciutats dels EUA que dels altres països?

Quan hem iniciat el &kstars; no hem aconseguit trobar bases de dades de longituds i latituds que cobreixin tot el globus de forma equitativa. No obstant això, la comunitat del &kstars; està resolent ràpidament aquest problema! Estem rebent llistes de ciutats de molts usuaris al voltant del món. Si podeu contribuir en aquest esforç, si us plau, envieu-nos la vostra llista de ciutats i coordenades.

Com puc afegir un nou emplaçament personalitzat al &kstars;?

Si voleu utilitzar un emplaçament que no es troba a la llista, introduïu la informació rellevant (longitud, latitud, nom de la ciutat, nom de la província i el nom del país), després premeu el botó Afegeix a la llista. S'hauran d'omplir tots els camps, excepte el camp de la província que és opcional. També podeu modificar els valors d'una ciutat existent, simplement canviant els valors a la finestra, i afegir-los a la llista.

He afegit un emplaçament a mida al &kstars; que ja no vull més. Com l'elimino del programa?

Podeu treure amb facilitat un emplaçament personalitzat del &kstars;, seleccionant-lo en la llista de ciutats i prement el botó Elimina la ciutat. Recordeu que no es pot eliminar una ciutat predeterminada del &kstars;.

Per què alguns objectes desapareixen quan desplaço la vista?

Quan la vista està en moviment, el &kstars; haurà de tornar a calcular les coordenades dels píxels de tots els objectes en la seva base de dades, el qual implica forts càlculs de trigonometria. Quan desplaceu la vista (sigui amb les tecles de cursor o arrossegant-la amb el ratolí), la vista es torna lenta i poc precisa, per culpa que l'ordinador no pot realitzar totes les operacions que se li demanen. En excloure molts dels objectes, l'ordinador redueix aquesta càrrega i el desplaçament és molt més ràpid i suau. Seguint aquest plantejament podeu desactivar aquesta opció a la finestra Configuració del &kstars; o fins i tot personalitzar quins objectes s'ocultaran.

No entenc alguns dels termes emprats al &kstars;. A on puc aprendre més a sobre de l'astronomia que ofereix el programa?

El Manual del &kstars; inclou el Projecte AstroInfo, una sèrie d'articles curts i relacionats sobre temes d'astronomia que es poden explorar i il·lustrar amb el &kstars;. AstroInfo és un esforç de la comunitat, com GNUpedia o Everything2. Si desitgeu col·laborar amb AstroInfo, uniu-vos a la nostra llista de correu: kstars-devel@kde.org.

Vull que el &kstars; s'iniciï amb una data i hora diferents de les del rellotge del sistema. És això possible?

Sí; per a fer-ho inicieu el &kstars; emprant l'argument --date, seguit per una cadena que contingui una data/hora com 4 de juliol de 1976 12:30:00.

Vull que el &kstars; s'iniciï amb el rellotge de simulació en pausa. És això possible?

Sí; per a fer-ho inicieu el &kstars; amb el rellotge en pausa, simplement afegiu l'argument --paused a la línia d'ordres.

Quina precisió té el &kstars;?

El &kstars; és força precís, però (encara) no ho és tot el que podria. El problema dels càlculs de gran precisió és que s'ha de tenir en compte molts factors complicats. Si no sou un astrònom professional, és probable que mai tingueu problemes amb aquesta precisió.

Aquesta és una llista d'alguns dels factors més complicats que limiten la precisió del programa:

- Les posicions dels planetes només són precises en dates que no difereixin en més de 4.000 anys de l'època actual. Les posicions dels planetes es calculen emprant una anàlisi de tipus Fourier de les seves òrbites, en funció del que s'ha observat en els segles passats. A l'escola vàrem aprendre que els planetes segueixen òrbites el·líptiques simples al voltant del Sol, però això no és del tot cert. Ho seria si tan sols tinguéssim un sol planeta en el sistema solar, i si el Sol i el planeta fossin objectes puntuals. A la realitat, els planetes estan constantment tibant entre si, pertorbant lleugerament les òrbites, a més que els efectes de la marea indueixen a balandreigs precesionals. De fet, anàlisis recents suggereixen que les òrbites dels planetes fins i tot podrien no ser estables a llarg termini (&pex;, milions o mil milions d'anys). Com a regla general, podeu esperar que la posició d'un planeta tingui una desviació d'uns pocs segons d'arc entre les dates -2.000 i 6.000.

  Plutó és l'excepció a això; la seva posició és potser deu vegades menys precisa que la dels altres planetes. Encara així, en dates pròximes a l'època actual, es pot assumir que la seva precisió està al voltant d'un segon d'arc.

  La posició de la Lluna és probablement la més dificultosa de predir a alta precisió. Això es deu al fet que el seu moviment està força pertorbat per la Terra. També, atès que està molt propera, fins i tot els efectes més mínims que serien indetectables en cossos més distants són perfectament notables en la Lluna.

  Els objectes amb una pitjor precisió en el programa són els cometes i els asteroides. Emprem un model orbital molt simplista que no inclou la pertorbació per part de tercers. Per tant, tan sols es pot confiar en dates pròximes a l'època present. Fins i tot per a l'època present es pot esperar una desviació en els cossos petits de l'ordre de 10 segons d'arc o més.

Perquè necessito descarregar un catàleg NGC/IC millorat i imatges d'objectes Messier? Perquè no incloure-ho tot com a part de la distribució del &kstars;?

L'autor del catàleg NGC/IC descarregable l'han llicenciat amb la restricció que no es pot utilitzar comercialment. Això no suposa cap problema. No obstant això, és tècnicament contrari a la llicència del &kstars; (la GPL) restringir l'ús d'aquesta manera. Hem eliminat les imatges dels objectes Messier de la distribució estàndard per dos motius: per a reduir la grandària del &kstars; i també a causa de motius similars concernents a la llicència amb unes quantes imatges. Les imatges incloses s'han comprimit significativament a una qualitat molt baixa qualitat en respecte a les originals, de manera que dubto que hi hagi un problema real de copyright, però he obtingut permís explícit dels autors de les imatges en qüestió per a poder-les utilitzar (vegeu el fitxer `README.images`). De tota manera, per estar-ne absolutament segurs, han estat eliminades de la distribució estàndard i s'ha marcat l'arxiu descarregable com a lliure per a ús no comercial.

M'agraden les belles imatges que he descarregat amb el &kstars; i desitjo compartir-les amb la resta del món. Puc publicar un calendari que les inclogui (o existeix alguna restricció sobre el seu ús)?

Això depèn, però la majoria impedeixen el seu ús comercial. La barra d'estat del visor d'imatges hauria de contenir informació sobre el propietari del seu copyright i sobre les seves restriccions d'ús. Com a regla general, qualsevol cosa publicada per la NASA és de domini públic (incloses totes les imatges del HST -Hubble-). Per a la resta, podreu assumir amb seguretat que no es poden utilitzar comercialment sense permís. En caso de dubte, contacteu directament amb el propietari del copyright de la imatge.

Puc contribuir en versions futures del &kstars;?

Sí, definitivament! Introduïu-vos vosaltres mateixos a la nostra llista de correu: kstars-devel@kde.org. Si desitgeu ajudar amb la programació, descarregueu-vos l'última versió Git del &kstars; del codi i submergiu-vos-hi. Trobareu diversos fitxers README d'ajuda amb explicacions sobre els subsistemes del codi. Si necessiteu idees per a començar a treballar, consulteu el fitxer TODO. Podeu enviar els pedaços a la llista de correu kstars-devel i consultar-hi qualsevol dubte que pugueu tenir quant al codi amb total llibertat.

Si preferiu no programar, sempre podeu ajudar-nos amb les traduccions (i18n), documentació, articles d'AstroInfo, enllaços &URL;, informes d'error i desitjos de característiques.