# Superposicions progressives de HiPS

El &kstars; proporciona suport per a HiPS: enquestes progressives jeràrquiques (Hierarchical Progressive Surveys). El HiPS proporciona enquestes progressives de múltiples resolucions per a superposar-les directament en les aplicacions client. Proporciona una experiència immersiva de manera que pugueu explorar el cel nocturn dinàmicament. Amb més de 200 enquestes a tot l'espectre electromagnètic de ràdio, infraroig, visual, fins i tot els raigs gamma, l'usuari pot fer una panoràmica i ampliar progressivament les dades de forma visual.

Es pot habilitar des del submenú Totes les superposicions del cel de HiPS al menú Visualitza.

A sota del submenú, es mostra una llista de les enquestes habilitades. Feu clic a l'enquesta d'interès per activar-la. Només podeu activar una superposició a la vegada. Després d'activar l'enquesta, el &kstars; començarà a baixar les dades en segon pla i, de manera progressiva, superposarà les imatges al mapa celeste a mesura que estiguin preparades. Fer zoom normalment requereix un altre parell d'imatges, el qual hauria d'activar un altre cicle de baixada.

HiPS amb color DSS
Superposició del color DSS

La captura de pantalla de dalt mostra la superposició visual del color DSS al &kstars;.

El submenú Arranjament HiPS inclou les següents pàgines:

- Pantalla: habilita o inhabilita `Interpolació lineal` i `Mostra la quadrícula HiPS`. La interpolació està habilitada de manera predeterminada i hauria de fer que la superposició sembli més suau.

- Memòria cau: Estableix la memòria cau del `Disc` i la `Memòria` en MB. Augmenteu-la si teniu recursos abundants i voleu reduir l'amplada de banda necessària per a baixar les imatges.

- Orígens: Navegueu per una llista de fonts HiPS i habiliteu/inhabiliteu-les en conseqüència. Quan seleccioneu cada font, es baixarà un resum i una vista prèvia que inclourà informació addicional de la missió a les dades tècniques de l'enquesta.